Jabuli 3
-Lega me odiko ma nyuto gen i kom Lubaŋa*
1Ai Rwot, lukworra gitye mapol,
gipol mada ma giero lweny i koma.
2Giloko lok i koma ma giwacci,
“Lubaŋa pe twero laro en!”
3Ento in, ai Rwot, in kwot ma gwoka ki i gin marac;
in imiya abedo ki deyo, dok imiya tekcwiny bene.
4Akok bot Rwot matek,
ci en gamo ki i wi got mere maleŋ.
5Abuto piny anino woko,
dok aco aa malo ma koma yot,
pien Rwot gwoka.
6Pe alworo jo alip apar
ma guruma woko dyere pi lweny i koma.
7Bin, ai Rwot!
Lara do, ai Lubaŋana!
In aye ma idoŋo lem lukworra woko ducu,
ituro lak jo maraco woko liweŋ.
8Lar a ki bot Rwot;
mi gummi obed i kom joni!
ssw_Latn knc_Latn smo_Latn luo_Latn luo_Latn luo_Latn luo_Latn luo_Latn dik_Latn wol_Latn dik_Latn luo_Latn luo_Latn luo_Latn luo_Latn tpi_Latn als_Latn luo_Latn luo_Latn quy_Latn luo_Latn